CELEX: 62016TN0661
Language: fi
Date: 2016-09-19 00:00:00
Title: Asia T-661/16: Kanne19.9.2016 – Credito Fondiario v. SRB

31.10.2016   
            
            
               FI
            
            
               Euroopan unionin virallinen lehti
            
            
               C 402/59
            
         Kanne19.9.2016 – Credito Fondiario v. SRB
   (Asia T-661/16)
   (2016/C 402/71)
   Oikeudenkäyntikieli: italia
   
      Asianosaiset
   
   
      Kantaja: Credito Fondiario SpA (Rooma, Italia) (edustajat: asianajaja F. Sciaudone, F. Iacovone, S. Frazzani ja A. Neri)
   
      Vastaaja: Yhteinen kriisinratkaisuneuvosto (SRB)
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan yhteisen kriisinratkaisuneuvoston ensimmäisen ja toisen päätöksen
            
         
               —
            
            
               toteamaan, että delegoidun asetuksen (EU) N:o 2015/63 5 artiklan 1 kohdan f alakohta, johon riidanalaiset päätökset perustuvat, on yhteensopimaton Euroopan unionin perusoikeuskirjassa vahvistettujen yhdenvertaisen kohtelun periaatteen, suhteellisuusperiaatteen ja oikeusvarmuuden periaatteen kanssa,
            
         
               —
            
            
               toteamaan, että delegoidun asetuksen (EU) N:o 2015/63 liite I, johon riidanalaiset päätökset perustuvat, on yhteensopimaton Euroopan unionin perusoikeuskirjassa vahvistettujen yhdenvertaisen kohtelun periaatteen, suhteellisuusperiaatteen ja oikeusvarmuuden periaatteen kanssa
            
         
               —
            
            
               toteamaan, että delegoitu asetus (EU) N:o 2015/63, johon riidanalaiset päätökset perustuvat, on yhteensopimaton Euroopan unionin peruskirjassa vahvistetun elinkeinovapauden periaatteen kanssa
            
         
               —
            
            
               velvoittamaan yhteisen kriisinratkaisuneuvoston korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kanne koskee 15.6.2016 tehtyä päätöstä SRB/ES/SRF/2016/06 (ensimmäinen päätös) ja 20.5.2016 tehtyä päätöstä SRB/ES/SRF/2016/13 (toinen päätös), jotka yhteinen kriisinratkaisuneuvosto (SRB) teki johdon istunnossa ja joissa vahvistetaan kantajan osalta Euroopan parlamentin ja neuvoston direktiivin 2014/59/EU täydentämisestä kriisinratkaisun rahoitusjärjestelyihin etukäteen suoritettavien rahoitusosuuksien osalta annetussa delegoidussa asetuksessa (EU) N:o 2015/63 (EUVL 2015, L 11, s. 44) säädetty etukäteen suoritettava rahoitusosuus.
   Kantaja esittää kanteensa tueksi seitsemän kanneperustetta.
   
               1.
            
            
               Ensimmäinen kanneperuste, jonka mukaan ensimmäistä ja toista päätöstä ei ole annettu tiedoksi Credito Fondiariolle.
               
                           —
                        
                        
                           Banca d’Italia (Italian keskuspankki) ei ole antanut kantajalle tiedoksi SRB:n kahta päätöstä siten kuin Euroopan parlamentin ja neuvoston asetuksen (EU) N:o 806/2014 yhdenmukaisista soveltamisedellytyksistä yhteiseen kriisinratkaisurahastoon suoritettavien ennakollisten vakausmaksujen osalta 19.12.2014 annetun neuvoston täytäntöönpanoasetuksen (EU) N:o 2015/81 (EUVL 2015, L 15, s. 1) 5 artiklassa edellytetään. Se on ainoastaan ilmoittanut maksettavan summan ja horjuttanut kantajan oikeutta saattaa asia oikea-aikaisesti tuomioistuimen käsiteltäväksi. SRB ei ole valvonut tiedoksiantoa kuten sen olisi pitänyt.
                        
                     
         
               2.
            
            
               Toinen kanneperuste, jonka mukaan SEUT 296 artiklan toista kohtaa on loukattu, koska perustelut puuttuvat ja velvollisuus tehdä etukäteen suoritettavia rahoitusosuuksia koskevat päätökset kontradiktorisessa menettelyssä on laiminlyöty.
               
                           —
                        
                        
                           Riidanalaisiin päätöksiin ei sisälly lainkaan perusteluja etukäteen suoritettavien rahoitusosuuksien laskutavasta, minkä vuoksi kantaja ei voi tehokkaasti valvoa päätöksen laillisuutta ja perusteltavuutta.
                        
                     
         
               3.
            
            
               Kolmas kanneperuste, jonka mukaan delegoidun asetuksen (EU) N:o 2015/63 5 artiklan 1 kohdan f alakohtaa on sovellettu virheellisesti.
               
                           —
                        
                        
                           Credito Fondiariolta vaadittava etukäteen suoritettava rahoitusosuus on suhteeton tämän laitoksen riskiprofiiliin nähden ja perustuu sen velkojen virheelliseen arviointiin.
                        
                     
         
               4.
            
            
               Neljäs kanneperuste, jonka mukaan delegoidun asetuksen (EU) N:o 2015/63 4 artiklan 1 kohtaa ja 6 artiklaa on rikottu. Credito Fondiarion riskiprofiili on arvioitu virheellisesti.
               
                           —
                        
                        
                           Credito Fondiarion riskiprofiili oli 31.12.2014 alhainen delegoidun asetuksen (EU) N:o 2015/63 4 artiklan 1 kohdassa ja 6 artiklassa vahvistettujen kriteerien perusteella. SRB:n laskelmiin perustuva rahoitusosuus vastaa laitoksia, joiden riskiprofiili on korkea, ja se johtuu siitä, että SRB ei ottanut huomioon mainituissa säännöksissä säädettyjä riskin määrittely- ja pienenemisperusteita.
                        
                     
         
               5.
            
            
               Viides kanneperuste, jonka mukaan Euroopan unionin perusoikeuskirjan 20 ja 21 artiklaa on rikottu – yhdenvertainen kohtelu
               
                           —
                        
                        
                           Delegoidun asetuksen (EU) N:o 2015/63 5 artiklan 1 kohdan f alakohta ja liite I loukkaavat yhdenvertaista kohtelua, koska niissä säädetään syrjivästä kohtelusta kyseessä olevalla alalla.
                        
                     
         
               6.
            
            
               Kuudes kanneperuste: suhteellisuusperiaatetta ja oikeusvarmuuden periaatetta on loukattu
               
                           —
                        
                        
                           Koska päätöksissä ei oteta huomioon kantajan alhaista riskiprofiilia, niissä määrätään etukäteen suoritettavista rahoitusosuuksista, jotka vastaavat laitoksia, joiden riskiprofiili on korkea, mikä merkitsee suhteellisuusperiaatteen ja oikeusvarmuuden periaatteen loukkausta.
                        
                     
         
               7.
            
            
               Seitsemäs kanneperuste: Euroopan unionin perusoikeuskirjan 16 artiklaa on rikottu – elinkeinovapaus
               
                           —
                        
                        
                           Delegoidulla asetuksella (EU) N:o 2015/63 loukataan yhdenvertaista kohtelua, oikeusvarmuutta ja elinkeinovapautta, koska siinä asetetaan ankarampia edellytyksiä kuin ne, joista jo on säädetty eurooppalaisessa pankkialan sääntelyssä ja yhdenmukaisten sääntöjen ja yhdenmukaisen menettelyn vahvistamisesta luottolaitosten ja tiettyjen sijoituspalveluyritysten kriisinratkaisua varten yhteisen kriisinratkaisumekanismin ja yhteisen kriisinratkaisurahaston puitteissa sekä asetuksen (EU) N:o 1093/2010 muuttamisesta 15.7.2014 annetussa asetuksessa (EU) N:o 806/2014.